ריי מסטנברוק

הנדריקה (ריי) וילהלמינה מסטנברוק (בהולנדית: Hendrika Wilhelmina (Rie) Mastenbroek; 26 בפברואר 1919 – 6 בנובמבר 2003) הייתה שחיינית הולנדית. הייתה אלופה אולימפית (ברלין 1936) בעלת 4 מדליות מהן 3 זהב מתוך 5 אפשריות, אלופת אירופה בעלת 4 מדליות, מהן 3 זהב מתוך 5 אפשריות, (מגדבורג 1934) ושיאנית עולם.

ביוגרפיה 
מסטנברוק נולדה ברוטרדם. היא התאמנה תחת הדרכתה של מה בראון.

אלופת אירופה
באליפות אירופה בשחייה שנערכה במגדבורג, גרמניה בשנת 1934 זכתה מסטנברוק ב-4 מדליות, 3 זהב ואחת כסף, מתוך 5 אפשריות והייתה לשחיינית המצטיינת של האליפות כולה. מדליות זהב, במשחה ל-100 מטר גב בתוצאה של 1:20.3 דקות, במשחה ל-400 מטר חופשי בתוצאה של 5:27.4 דקות, לפני שיאנית העולם בת ארצה וילי דן אודן שקבעה את אותה התוצאה ובמשחה שליחות 4x100 מטר חופשי בתוצאה של 4:41.5 דקות. מדליית כסף, במשחה ל-100 מטר חופשי בתוצאה של 1:08.1 דקות, אחרי שיאנית העולם דן אודן (1:07.1 דקות).

אלופה אולימפית
באולימפיאדת ברלין (1936) זכתה מסטנברוק ב-4 מדליות, 3 זהב ואחת כסף מתוך 5 אפשריות ובכך הייתה לשחיינית המצטיינת של האולימפיאדה. מדליית זהב במשחה ל-100 מטר חופשי בשיא אולימפי חדש של 1:05.9 דקות, לפני ג'נט קמפבל מארגנטינה (1:06.4 דקות) וגיזלה ארנדט מגרמניה (1:06.6 דקות), במשחה ל-400 מטר חופשי בשיא אולימפי חדש של 5:26.4 דקות, לפני רנהילד ווגר מדנמרק (5:27.5 דקות) ולינור וינגרד מארצות הברית (5:29.0 דקות) ובמשחה שליחות 4x100 מטר חופשי בשיא אולימפי חדש של 4:36.0 דקות, לפני גרמניה (4:36.8 דקות) וארצות הברית (4:40.2 דקות). מדליית כסף במשחה ל-100 מטר גב בתוצאה של 1:19.2 דקות, אחרי בת ארצה נידה סנף (1:18.9 דקות) ולפני אליס בריג'ס מארצות הברית (1:19.4 דקות).

שנה לאחר המשחקים האולימפיים, עבדה מסטנברוק כמדריכת שחייה ובכך איבדה את מעמדה כשחיינית חובבת ואת הזכות להשתתף בתחרויות.

תארים 
מסטנברוק שברה 9 שיאי עולם חדשים, 6 מהם בסגנון גב ו-3 בסגנון חופשי.
בשנת 1968 זכתה מסטנברוק להכלל בהיכל התהילה הבינלאומי של השחייה

ראו גם 
התפתחות שיא העולם במשחה ל-100 מטר גב (ויקיפדיה הגרמנית)
התפתחות שיא העולם ב-4x100 מטר חופשי (ויקיפדיה האנגלית)

קישורים חיצוניים 

 ריי מסטנברוק , באתר Sports123

הערות שוליים 

שחייניות גב
שחייניות חופשי הולנדיות
אלופות אירופה בשחייה
שחייניות באולימפיאדת ברלין (1936)
מעוטרי המסדר האולימפי
אלופות אולימפיות הולנדיות: שחייה
שיאניות עולם הולנדיות: שחייה
רוטרדם: אישים
זוכות מדליית כסף אולימפית הולנדיות: שחייה
הולנדיות שנולדו ב-1919
הולנדים שנולדו ב-1919
הולנדיות שנפטרו ב-2003
הולנדים שנפטרו ב-2003